- சீனா வூ-14 எனப்படும் மீயுயர்வேக ஏவுகணையை சோதித்தது. இதன் அதியுயர் வேகம் மாக் 8 முதல் 12 ஆகும். (நியூஸ்மாக்ஸ்)
- இலங்கை, நீர்கொழும்பு பகுதியில் ஆமைகளை இறைச்சிக்காக கொலைசெய்து விற்கப்படும் இடம் ஒன்றை காவல்துறையினர் பரிசோதனையில் முடக்கினர்.
- சனவரி 12:
- இலங்கையில் கிக்கடுவை, ஹோமகமை ஆகிய இடங்களில் மூன்று கிறித்தவத் தேவாலயங்கள் பௌத்த மதகுருக்கள், மற்றும் கும்பலினால் சேதமாக்கப்பட்டன. (பிபிசி)
- கோல்டன் குளோப் விருதுகள் வழங்கும் நிகழ்வு கலிபோர்னியாவில் நடந்தது. (எல்லே டைம்சு)
- இலங்கையின் மேற்கு, தெற்கு மாகாணசபைகள் கலைக்கப்பட்டன. (டெய்லிநியூசு)
- இலங்கை, வடமாகாண முதலமைச்சர் க. வி. விக்னேஸ்வரன் கொழும்பு சிறைச்சாலையில் தடுத்து வைக்கப்பட்டிருக்கும் தமிழ் அரசியல் கைதிகளை சந்தித்துப் பேசினார். (தமிழ்மிரர்)
- சனவரி 11:
- திபெத்தின் பழம்பெரும் டுக்கெசோங் நகரின் ஒரு பகுதி தீயினால் அழிந்தது. நூற்றுக்கும் அதிகமான வீடுகள் எரிந்தன. (ஏபிசி)
- குறு ஒளிர்வண்டம் ஒன்றில் பால் வழியின் நடுவில் கருந்துளை ஒன்று விண்மீன் ஒன்றை விழுங்கியது முதற் தடவையாகப் படம் பிடிக்கப்பட்டது. (ஆஸ்ட்ரோனொமி)
- யாழ்ப்பாண மாவட்டத்துக்கான பாதுகாப்பு படைத்தலைமையகத்தின் புதிய கட்டளைத் தளபதியாக மேஜர் ஜெனரல் உதய பெரேரா பணியில் அமர்ந்தார். (தமிழ்வின்)
- இரணைதீவுக் கடலில் 1998 இல் சுட்டு வீழ்த்தப்பட்டதாகக் கூறப்பட்ட, லயன்எயார் பறப்பு 602 இலிருந்து மீட்கப்பட்ட 72 தடயப் பொருட்கள் யாழ்ப்பாணம் சுப்பிரமணியம் பூங்காவிற்கு முன்பாக அடையாளம் காண்பதற்காக வைக்கப்பட்டன. (தமிழ்வின்)
- சனவரி 10:
- 1974 சனவரி 10 இல் இடம்பெற்ற தமிழாராய்ச்சி மாநாட்டின் இறுதி நாள் நிகழ்வில் காவல்துறையினரால் சுட்டுக் கொல்லப்பட்ட 9 பொதுமக்களுக்கு அஞ்சலி தெரிவிக்கும் நிகழ்வு யாழ்ப்பாணத்தில் இடம்பெற்றது. (தமிழ்வின்)
- விசா மோசடி தொடர்பாகக் குற்றம் சாட்டப்பட்டுக் கைது செய்யப்பட்ட இந்தியத் துணைத் தூதர் தேவயானி கோபர்கடே அமெரிக்க நீதிமன்றத்தினால் குற்றச்சாட்டு பதியப்பட்டு நாட்டை விட்டு வெளியேறப் பணிக்கப்பட்டார். (யூஎசஸ்ஏ டுடே)
- சனவரி 9:
- சப்பானில் மிட்சுபிசி வேதித் தொழிற்சாலையில் வெடிப்பு ஒன்றில் ஐவர் கொல்லப்பட்டனர், 17 பேர் காயமடைந்தனர். (ஆர்.ரி)
- சிரிய உள்நாட்டுப் போர்: சிரியாவின் ஹமா மாகாணத்தில் வாகனக் குண்டு ஒன்று வெடித்ததில் பெண்கள், குழந்தைகள் உட்பட 18 பேர் கொல்லப்பட்டனர். (சிஎன்என்)
- உருசியாவின் ஸ்தாவ்ரபோல் நகரில் 4 வாகனங்களில் சூட்டுக் காயங்களுடன் 5 இறந்த உடல்கள் கண்டெடுக்கப்பட்டன. (சிஎன்என்)
- இந்தோனேசியாவில் சினாபுங் எரிமலை மீண்டும் வெடிக்க ஆரம்பித்தது. (வயர்ட்)
- கியூபா தலைநகர் அவானாவில் இருந்து 112 மைல் கிழக்கே புளோரிடா நீரிணையில் 5.1 அளவு நிலநடுக்கம் ஏற்பட்டது. (மியாமி எரால்டு)
*உதயன் (யாழ்ப்பாணம்)* பணிமனையை சென்று பார்வையிட்டார்.]]
- சனவரி 8:
- தெற்கு ஏமனில் அமெரிக்கா ஆளில்லா வானூர்தி நடத்திய தாக்குதலில் அல் காயிதா போராளிகள் எனச் சந்தேகிக்கப்படும் இருவர் கொல்லப்பட்டனர். (ராய்ட்டர்ஸ்)
- இந்தியாவில் மும்பையில் இருந்து புறப்பட்ட தொடருந்து ஒன்று தீப்பற்றியதிஉல் ஒன்பது பயணிகள் உயிரிழந்தனர். (பிபிசி)
- ஃபேஸ்புக் நிறுவனம் இந்தியாவின் லிட்டில் ஐ லேப்ஸ் என்ற நிறுவனத்தை வாங்கியது. (*எக்கனொமிக் டைம்ஸ்*)
- கத்தாரில் இடம்பெறவிருக்கும் 2022 கால்பந்துப் போட்டிகள் கோடைகாலத்தில் அல்லாமல் நவம்பர், டிசம்பர் மாதங்களில் நடைபெறும் என பன்னாட்டுக் கால்பந்து சங்கங்களின் கூட்டமைப்பு அறிவித்துள்ளது. இது குறித்த இறுதி முடிவு 2014 உலகக் கோப்பைக்குப் பின்னர் எடுக்கப்படும். (பிபிசி)
- சனவரி 7:
- யாழ்ப்பாணத்தில் பல்வேறு கொள்ளை, கொலைச் சம்பவங்களுடன் தொடர்புடையதாக கூறப்படும் என்ற 9 பேர் அடங்கிய ஆயுதக் குழுவொன்றை காவல்துறையினர் கைது செய்தனர். (தினகரன்)
- சனவரி 6:
- போர்க்குற்றங்களுக்கான அமெரிக்காவின் தூதுவர் ஸ்டீவன் ராப் ஆறு நாட்கள் அரச முறைப் பயணமாக இலங்கை வந்தார். (கல்ஃப் டைம்சு)
- இலங்கை, மன்னாரில் தோண்டப்பட்ட மனிதப் புதைகுழியில் இருந்து மேலும் 7 (மொத்தம் 32) மனித உடல்கள் எடுக்கப்பட்டுள்ளன. (உதயன்)
- நைஜீரியாவின் மத்திய பகுதியில் சோனொங் கிராமத்தில் தீவிரவாதிகள் நடத்திய தாக்குதலில் 30 பேர் கொல்லப்பட்டனர். (ராய்ட்டர்சு)
- ஐக்கிய அமெரிக்காவின் பல பகுதிகளில் வெப்பநிலை −51 °செ (−60 °ப) ஆகப் பதிவானது. (லொஸ் எஞ்சலீசு டைம்சு)
- சனவரி 5:
- ஆத்திரேலியத் துடுப்பாட்ட அணி 5-0 என்ற கணக்கில் இங்கிலாந்தை 7 ஆண்டுகளுக்குப் பின்னர் ஆசசு கோப்பையைத் தனதாக்கிக் கொண்டது. (ஏபிசி)
- இந்தியாவின் ஜிசாட்-14 எனும் தொலைத் தொடர்பு செயற்கைக்கோளை ஜி. எஸ். எல். வி டி5 ஏவூர்தி மூலம் வெற்றிகரமாக ஏவப்பட்டது. (தி இந்து)
- இலங்கையில் கடல் கொந்தளிப்பு ஏற்பட்டதை அடுத்து முல்லைத்தீவு, பருத்தித்துறைக் கரையோரப் பகுதி மக்கள் இடம்பெயர்ந்து வருகின்றனர். (தமிழ்மிரர்)
- வங்காளதேசத்தில் பொதுத்தேர்தல் நடைபெற்றது. எதிர்க்கட்சிகள் இத்தேர்தலில் பங்குபற்றாமல் ஒன்றியொதுக்கல் செய்தனர். (பிபிசி)
- சனவரி 4:
- தனிப்பட்ட பயணம் ஒன்றை மேற்கொண்டு யாழ்ப்பாணம் வந்த கனடா நாடாளுமன்ற உறுப்பினர் ராதிகா சிற்சபையீசன் குடிவரவு, குடியகல்வு அதிகாரிகள் அவரை தொடர்ந்து கண்காணித்ததை அடுத்து தனது பயணத்தை இடைநிறுத்தி இந்தியா சென்றார். (தமிழ்வின்)
- இந்தியாவின் கோவா மாநிலத்தில் 5-மாடிக் கட்டடம் இடிந்து வீழ்ந்ததில் 14 பேர் கொல்லப்பட்டனர். (ராய்ட்டர்ஸ்)
- சனவரி 3:
- ஐக்கிய அமெரிக்காவின் வடகிழக்குப் பகுதியைப் பெரும் பனிச் சூறாவளி தாக்கியதில் போக்குவரத்து பாதிக்கப்பட்டது. 13 பேர் கொல்லப்பட்டனர். (என்பிசி)
- இலங்கை, மன்னார், மாந்தைப் பகுதியில் தோண்டப்பட்ட மனிதப் புதைகுழியில் இருந்து மேலும் 4 (மொத்தம் 15) மனித உடல்கள் எடுக்கப்பட்டுள்ளன. (தமிழ்வின்)
- சர்ச்சைக்குரிய திவிநெகும (வாழ்வின் எழுச்சி) திணைக்களம் இலங்கையில் திறந்து வைக்கப்பட்டது. (தினகரன்)
- சனவரி 2
- லெபனான் தலைநகர் பெய்ரூத்தில் இடம்பெற்ற கார்க் குண்டுவெடிப்பில் ஐவர் கொல்லப்பட்டு, 20 பேர் காயமடைந்தனர். (பிபிசி)
- மேற்கு இந்தியாவில் மால்செச் மலைதொடரில் ஆழ்பள்ளத்தாக்கு ஒன்றில் பேருந்து ஒன்று வீழ்ந்ததில் 30 பேர் கொல்லப்பட்டனர். (எம்எஸ்என்)
- ரீயூனியன் தீவை சூறாவளி பெஜிசா தாக்கியதில், பெரும் சேதம் ஏற்பட்டது. (யூரோநியூஸ்)
- அண்டார்க்டிக்காவின் கடல் பனிக்கட்டியில் சிக்கிய அக்காதெமிக் சொக்கால்ஸ்கி என்ற உருசிய சுற்றுலா, ஆய்வுக் கப்பல் பயணிகள் 52 பேர் உலங்குவானூர்தி மூலம் மீட்கப்பட்டனர். (பிபிசி)
- 2014ஏஏ என்ற 5-மீட்டர் விண்கல் ஒன்று பூமியைத் தாக்கியது. புவி வளிமண்டலத்திலேயே இது எரிந்து விட்டதாக அறிவிக்கப்பட்டது. (ரியாநோவஸ்தி)
- சனவரி 1:
- இந்தோனேசியாவில் காவல்துறையினருக்கும் போராளிகளுக்கும் இடையில் இடம்பெற்ற துப்பாக்கிச் சூட்டு நிகழ்வில் 6 பேர் கொல்லப்பட்டனர். (ஏபிசி)
- சோமாலித் தலைநகர் மொகடிசுவில் உணவு விடுதிக்கு முன்னால் இடம்பெற்ற குண்டு வெடிப்புகளில் 11 பேர் கொல்லப்பட்டனர். (Standard Media), (ராய்ட்டர்சு)
- செக் குடியரசில் பாலத்தீனத் தூதுவர் ஜமால் அல் ஜமால் குண்டுவெடிப்பில் கொல்லப்பட்டார். (ராய்ட்டர்சு)
- யூரோ வலயத்தின் 18வது உறுப்பு நாடாக லாத்வியா இணைந்தது